Ma d SALḤI Muḥend Akli yura-d:  D aferdis agejdan di tesledt n tsiwelt, am netta, am tigawt, am tkerrist, am wakud, am wadeg. Ur issefk ara ad isseɛdel yiwen ger uwadem akked umdan. Awadem, ittili kan deg uḍris. Tudert-is teqqen ɣer tin n uḍris ; tbeddu s wawalen imezwura n tḥekkayt, tkeffu s taggara n tɣuri n taḥkayt: akken ad yelli uwadem (am netta am umsawal d umsiwal), issefk ad yelli uḍris. Ma yella d amdan, yettidir di tilawt, ur yeḥwaǧ ara aḍris akken ad yelli2.